Οι **Στίχοιμα** είναι hip hop συγκρότημα, από τα πιο γνωστά στην Ελλάδα, που κινείται στο χώρο της λεγόμενης εναλλακτικής, underground rap μουσικής σκηνής. Οι Στίχοιμα δημιουργήθηκαν στις αρχές του 1999 στην Αθήνα και αποτελούνται από τον Βαλάντη (γνωστό και ως Xplicit ή ως LeBron) και την Μαρίνα. Κατά καιρούς οι Στίχοιμα έχουν συνεργαστεί με πολλούς καλλιτέχνες όπως FF.C, Αρτέμης/Ευθύμης, Χρήστος Θηβαίος, Ραψωδός Φιλόλογος, Λόγος Τιμής, Βέβηλος, Παράφρων, Evnus, Neon, Phyrosun, Dask, Marginal, Giants, Smartie, Εξωκοσμικός και Τίνα.

Ιστορία
-------

### Πρώτα βήματα

Όλα αρχίζουν στα τέλη της δεκαετίας του 90 όπου οι Στίχοιμα (μαζί με το Θηρίο) κάνουν τα πρώτα βήματα τους στην Freestyle Productions. Μάλιστα το όνομα «Στίχοιμα» το έδωσε ο Loyal T το 1998. Παρόλα αυτά η πορεία τους στην Freestyle Productions θα είναι σύντομη και θα αποχωρήσουν γρήγορα από αυτήν.

### 2003-2004: Τα δύο πρώτα LP

Το εξώφυλλο του *4εις Δαίμονες*.
Το 2003 οι Στίχοιμα κυκλοφορούν το πρώτο τους LP *Η πτώση των αγγέλων*. Ένα χρόνο μετά (2004) κυκλοφορούν το *4εις Δαίμονες*. Και στους δύο δίσκους το κοινωνικοπολιτικό στοιχείο είναι έντονο, καθώς είναι ιδιαίτερα καυστικοί και μιλάνε με σκληρή γλώσσα για όλα τα δρώμενα που γίνονταν στην ελληνική κοινωνία λίγο πριν τους Ολυμπιακούς Αγώνες. Μάλιστα οι Στίχοιμα θα γίνουν το πρώτο συγκρότημα που διώκεται νομικά για τους στίχους του για το track *Για ένα Μεγάλο Εθνάρχη* το οποίο αναφέρεται ξεκάθαρα σε υψηλόβαθμο στέλεχος της Ελληνικής εκκλησίας. Το συγκρότημα σταμάτησε να παίζει το κομμάτι στις συναυλίες του μετά το θάνατο του τέως αρχιεπισκόπου Χριστόδουλου. Παρ' όλα αυτά οι Στίχοιμα κάνουν live τόσο στην Αθήνα όσο και στην επαρχία, με το κοινό να δείχνει να αγκαλιάζει τους δύο δίσκους. Τέλος, η παρουσία του Θηρίου ήταν καταλυτική και στους δύο πρώτους δίσκους.

***Η Πτώση των Αγγέλων*** (λίστα τραγουδιών)

1. Intro
2. Η Πτώση Των Αγγέλων
3. Κάτι Παραπάνω Από Σάρκα
4. Εμένα Οι Φίλοι Μου
5. Τα Σέβη Μου
6. Κακές Συνήθειες
7. Προτού Κοιμηθώ
8. Ελλάς Ελλήνων
9. Για Ένα Μεγάλο Εθνάρχη
10. Πες Μου Δασκάλα
11. Όταν Θα Φύγω
12. Κανέναν Σας
13. Βαλκάνια
14. Κυρ' Λοχαγέ Μου
15. Outro

***4εις Δαίμονες*** (λίστα τραγουδιών)

1. Intro
2. 4εις Δαίμονες
3. Που το πας
4. Hip-Hop
5. Λίγο πριν το τέλος
6. Στο κεφάλι σας μέσα
7. Σκλάβος σας ποτέ
8. Δε σκοτώνει η πειρατεία τη μουσική
9. Ελλάς Ελλήνων (vol 2)
10. Καλώς ήλθατε
11. Στίχοιμα
12. Για έναν μεγάλο εθνάρχη (funky version)
13. Όσα είδα και δεν είδα
14. Ζητώ ακρόαση
15. Οχυρό
16. Στα τέσσερα
17. Outro

### 2004-2006: *Γεράκι στο Χώμα*

Το εξώφυλλο του *Γεράκι στο Χώμα*.
Στα τέλη του 2006 οι Στίχοιμα κυκλοφορούν τον 3ο τους δίσκο, *Γεράκι στο Χώμα*. Αρκετά πιο ώριμο πλέον στιχουργικά και παραγωγικά το συγκρότημα κυκλοφορεί ένα δίσκο διαφορετικό σε σχέση με τους προηγούμενους δύο, ο οποίος ασχολήθηκε πιο πολύ με τους Στίχοιμα σαν άτομα, καθώς έβγαλαν έναν εαυτό μερικές φορές πιο συνειδητοποιημένο και όχι τόσο αντιδραστικό. Χαρακτηριστικά κομμάτια είναι ο Άμαχος και το Ταξιδεύω. Μάλιστα το συγκρότημα δε διστάζει να συνεργαστεί και με καλλιτέχνες που δεν ανήκουν στο χώρο της rap, όπως π.χ. Χρήστος Θηβαίος. Επίσης το κομμάτι Όπως τότε γίνεται video clip. Γενικά ο δίσκος αυτός γίνεται ορόσημο για το συγκρότημα αφού η αγάπη του κόσμου κάνει τα κομμάτια του να παίζονται σε ραδιόφωνα χωρίς καμία απολύτως προώθηση. Παρ' όλα αυτά η παρουσία του Θηρίου σε αυτό το δίσκο είναι μηδαμινή, καθώς ο ίδιος είχε αποστασιοποιηθεί από το συγκρότημα.

***Γεράκι στο χώμα*** (λίστα τραγουδιών)

1. INTRO
2. ΓΕΡΑΚΙ ΣΤΟ ΧΩΜΑ
3. ΟΠΩΣ ΤΟΤΕ
4. ΛΕΥΚΟ ΠΑΝΙ
5. ΣΤΗΝ ΑΚΡΗ ΠΕΡΝΑΜΕ
6. ΤΑΞΙΔΕΥΩ
7. PRINCESS-LUDE
8. ΧΑΛΑΡΩΣΕ ΡΕ
9. ΑΥΤΟΣ ΠΟΥ ΠΛΗΡΩΝΕΙ
10. ΑΠΟΔΕΙΧΘΗΚΑΜΕ ΧΑΖΟΙ
11. ΣΚΟΠΟΣ 27
12. ΑΠΟΨΕ ΒΑΦΟΥΜΕ
13. ΑΜΑΧΟΣ
14. Εϊ.Ο.Α.
15. 2 ΧΡΟΝΙΑ ΜΕΤΑ (interlude)
16. ΕΝΟΣ ΛΕΠΤΟΥ ΟΡΓΗ
17. ΜΙΑ ΤΡΕΛΑ ΜΕΓΑΛΗ
18. ΔΙΑΘΗΚΗ (outro)

### 2006-2012: Οι Giants και η στροφή στο battle

Από το 2007 και μετά, ο Xplicit αρχίζει να αφήνει το κοινωνικοπολιτικό rap και στρέφεται στο battle, συμμετέχοντας στη δημιουργία των Giants. Με τους Giants θα συνεργαστεί με γνωστούς battle καλλιτέχνες όπως Μηδενιστής κ.α. Παρ' όλα αυτά από το 2009 οι Στίχοιμα ανακοινώνουν τον τέταρτο δίσκο του συγκροτήματος με τίτλο Μηχανές, τον οποίο δουλεύουν εντατικά μέχρι να τον κυκλοφορήσουν.

### 2012-2018: *Μηχανές*

Το εξώφυλλο των *Μηχανών*.
Τον χειμώνα του 2012, μετά από 6 χρόνια απουσίας, οι Στίχοιμα κυκλοφορούν τον 4ο δίσκο τους με τίτλο Μηχανές. Ο Xplicit πιο ώριμος από ποτέ υπό τη μουσική παραγωγή της Μαρίνας αλλά και του Kid σε ένα κομμάτι, περιγράφουν σε 20 κομμάτια την κατάσταση στην Ελλάδα της κρίσης. Ο δίσκος πολύ γρήγορα θα αφήσει ιστορία. Ο Xplicit είχε δηλώσει ότι πρόκειται για μία "Πτώση των δαιμόνων", δείχνοντας έτσι την ανωτερότητά του και από τα 3 προηγούμενα LP μαζί. Ο συγκεκριμένος δίσκος είναι ύμνος εναντίων του φασισμού, ρατσισμού και της ξενοφοβίας, όπου όλο το νόημα του δίσκου κλείνει στη φράση "Θάνατος στις Μηχανές". Στο κομμάτι Νιώσε μας ο Χpicit μιλά σε όλη τη διάρκεια του μέσα από τα μάτια του μετανάστη, ενώ σε όλο το δίσκο γίνονται αναφορές σε Χρυσή Αυγή, δολοφονία Γρηγορόπουλου και μεταναστευτικό. Στο τέλος κάθε τραγουδιού ακούγεται από τον μικρό Αλέξανδρο το επονομαζόμενο Ημερολόγιο Μηχανών. Στις 2 Φεβρουαρίου 2013 στο Κύτταρο στην Αθήνα και στις 22 Μαρτίου στη Θεσσαλονίκη γίνεται η παρουσίαση του δίσκου, όπου οι Στίχοιμα κάνουν δύο ιστορικά live με το κοινό να κατακλύζει και στα δύο live, δείχνοντας έτσι στην αγάπη τους για το δίσκο.

***Μηχανές*** (λίστα τραγουδιών)

1. Intro
2. Μηχανές
3. Πατρίδα
4. Δαίμονας
5. Το τσίρκο
6. Εδώ Αθήνα
7. Το γρανάζι
8. Χαμένος
9. Δικό μου
10. Συμμορία των δέκα
11. Τοίχος
12. Γενιά μες στα σκουπίδια
13. Νιώσε μας
14. Ό,τι δε σας κάνει
15. Τα όνειρα μου
16. Στην αγκαλιά του Μάρκου
17. Βία
18. Είμαι λάθος
19. Άνθρωποι
20. Το τέλος

  

### 2018-Σήμερα: Θάλασσα

Τηρώντας την υπόσχεσή τους, ο Βαλάντης και η Μαρίνα μετά από 6 χρόνια σκληρής δουλειάς στις 21 Δεκ 2018 δημοσιεύουν τον πλέον πολυπόθητο νέο δίσκο με τίτλο Θάλασσα. Ο δίσκος αποτελείται από 21 κομμάτια.

***Θάλασσα** (λίστα τραγουδιών)*

1. Απόπλους
2. Θάλασσα συμμ Σίφουνας
3. Κραυγή των 9
4. Κόκκοι του βυθού μου
5. Σιωπηλό
6. Γράμμα
7. Ορίζοντας
8. Δίπλα μαξιλάρι
9. Ελεύθερη Τέχνη
10. Νερά του Γάγγη
11. Σημαία συμμ Marginal
12. Κανείς
13. Ερωτευμένος
14. Μέρα που σκεφτήκαμε εμάς
15. Ταχύτητα
16. Αετός και Άρκτος
17. Γαλέρα
18. Παιδιά
19. Βαγόνι
20. Aurora
21. Άβυσσος

Δισκογραφία
-----------

* *Η Πτώση των Αγγέλων* (2003)
* *4εις Δαίμονες* (2004)
* *Γεράκι στο Χώμα* (2006)
* *Μηχανές* (2012)
* *Θάλασσα* (2018)

Παραπομπές
----------

1. ↑  Team, FEL. «Συνέντευξη: Στιχοιμα & Θηρίο (ONeirologio.Com)». *www.4elements.gr*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 17 Μαρτίου 2018.
2. ↑  «Στίχοιμα - Η Πτώση Των Αγγέλων». *Discogs* (στα Αγγλικά). Ανακτήθηκε στις 17 Μαρτίου 2018.
3. ↑  «Στίχοιμα - 4 Δαίμονες». *hiphop.gr*. 2004-09-26. Αρχειοθετήθηκε από το πρωτότυπο στις 2016-10-01.. Ανακτήθηκε στις 2018-03-17.
4. ↑  «Στίχοιμα - Γεράκι στό χώμα». *hellas.forums1.net*. Αρχειοθετήθηκε από το πρωτότυπο στις 2016-03-04.. Ανακτήθηκε στις 2018-03-17.

Εξωτερικοί σύνδεσμοι
--------------------

* Στίχοιμα[*νεκρός σύνδεσμος*] στο Hit-channel